CELEX: 
Language: da
Date: 2013-11-16 00:00:00
Title: 2013/612/EU: Europa-Parlamentets afgørelse af 17. april 2013 om decharge for gennemførelsen af budgettet for Det Europæiske GNSS-agentur for regnskabsåret 2011#Europa-Parlamentets beslutning af 17. april 2013 med bemærkningerne, der er en integrerende del af afgørelsen om decharge for gennemførelsen af budgettet for Det Europæiske GNSS-agentur for regnskabsåret 2011

16.11.2013   
            
            
               DA
            
            
               Den Europæiske Unions Tidende
            
            
               L 308/329
            
         EUROPA-PARLAMENTETS AFGØRELSE
   af 17. april 2013
   om decharge for gennemførelsen af budgettet for Det Europæiske GNSS-agentur for regnskabsåret 2011
   (2013/612/EU)
   EUROPA-PARLAMENTET,
   
               —
            
            
               der henviser til det endelige årsregnskab for Det Europæiske GNSS-agentur for regnskabsåret 2011;
            
         
               —
            
            
               der henviser til Revisionsrettens beretning om årsregnskabet for Det Europæiske GNSS-agentur for regnskabsåret 2011 med agenturets svar (1),
            
         
               —
            
            
               der henviser til Rådets henstilling af 12. februar 2013 (05753/2013 — C7-0041/2013),
            
         
               —
            
            
               der henviser til artikel 319 i traktaten om Den Europæiske Unions funktionsmåde,
            
         
               —
            
            
               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,
            
         
               —
            
            
               der henviser til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (3), særlig artikel 208,
            
         
               —
            
            
               der henviser til Europa-Parlamentets og Rådets forordning (EU) nr. 912/2010 (4) om oprettelse af Det Europæiske GNSS-agentur, særlig artikel 14;
            
         
               —
            
            
               der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (5), særlig artikel 94,
            
         
               —
            
            
               der henviser til forretningsordenens artikel 77 og bilag VI,
            
         
               —
            
            
               der henviser til betænkning fra Budgetkontroludvalget (A7-0065/2013),
            
         
               1.
            
            
               meddeler den administrerende direktør for Det Europæiske GNSS-agentur decharge for gennemførelsen af agenturets budget for regnskabsåret 2011;
            
         
               2.
            
            
               fremsætter sine bemærkninger i nedenstående beslutning;
            
         
               3.
            
            
               pålægger sin formand at sende denne afgørelse og beslutningen, der er en integrerende del heraf, til den administrerende direktør for Det Europæiske GNSS-agentur, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).
            
         
      
         Martin SCHULZ
         
            Formand
         
      
      
         Klaus WELLE
         
            Generalsekretær
         
      
   
   
      (1)  EUT C 388 af 15.12.2012, s. 208.
   
      (2)  EFT L 248 af 16.9.2002, s. 1.
   
      (3)  EUT L 298 af 26.10.2012, s. 1.
   
      (4)  EUT L 276 af 20.10.2010, s. 11.
   
      (5)  EFT L 357 af 31.12.2002, s. 72.
   
      EUROPA-PARLAMENTETS BESLUTNING
      af 17. april 2013
      med bemærkningerne, der er en integrerende del af afgørelsen om decharge for gennemførelsen af budgettet for Det Europæiske GNSS-agentur for regnskabsåret 2011
      EUROPA-PARLAMENTET,
      
                  —
               
               
                  der henviser til årsregnskabet for Det Europæiske GNSS-agentur for regnskabsåret 2011,
               
            
                  —
               
               
                  der henviser til Revisionsrettens beretning om årsregnskabet for Det Europæiske GNSS-agentur for regnskabsåret 2011 med agenturets svar (1),
               
            
                  —
               
               
                  der henviser til Rådets henstilling af 12. februar 2013 (05753/2013 — C7-0041/2013),
               
            
                  —
               
               
                  der henviser til artikel 319 i traktaten om Den Europæiske Unions funktionsmåde,
               
            
                  —
               
               
                  der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,
               
            
                  —
               
               
                  der henviser til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (3), særlig artikel 208,
               
            
                  —
               
               
                  der henviser til Europa-Parlamentets og Rådets forordning (EU) nr. 912/2010 (4) om oprettelse af Det Europæiske GNSS-agentur, særlig artikel 14,
               
            
                  —
               
               
                  der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (5), særlig artikel 94,
               
            
                  —
               
               
                  der henviser til forretningsordenens artikel 77 og bilag VI,
               
            
                  —
               
               
                  der henviser til betænkning fra Budgetkontroludvalget (A7-0065/2013),
               
            
                  A.
               
               
                  der henviser til, at Det Europæiske GNSS-agentur (»agenturet«) blev økonomisk uafhængigt i 2006;
               
            
                  B.
               
               
                  der henviser til, at Revisionsretten har fastslået, at det ikke var i stand til at afgive udtalelse om agenturets årsregnskab for regnskabsåret 2007;
               
            
                  C.
               
               
                  der henviser til, at Revisionsretten afgav en revisionserklæring med forbehold med hensyn til agenturets årsregnskab for regnskabsåret 2008 og de underliggende transaktioners lovlighed og formelle rigtighed;
               
            
                  D.
               
               
                  der henviser til, at Revisionsretten har fastslået, at den har fået rimelig sikkerhed for, at agenturets årsregnskab for regnskabsåret 2009 er rigtigt, og at de underliggende transaktioner er lovlige og formelt rigtige;
               
            
                  E.
               
               
                  der henviser til, at Revisionsretten i sin beretning om agenturets årsregnskab for regnskabsåret 2010 afgav en udtalelse med forbehold med hensyn til rigtigheden af årsregnskabet for 2010;
               
            
                  F.
               
               
                  der henviser til, at Revisionsretten har fastslået, at den har fået rimelig sikkerhed for, at agenturets årsregnskab for regnskabsåret 2011 er rigtigt, og at de underliggende transaktioner er lovlige og formelt rigtige;
               
            
         Budgetmæssig og økonomisk forvaltning
      
      
                  1.
               
               
                  bemærker, at agenturets budget for regnskabsåret 2011 var på 38,7 mio. EUR, som udgjorde Unionens støtte (8,2 mio. EUR i driftstilskud og 30,5 mio. EUR i driftsfonde) og udgør en stor stigning i forhold til 2010 (15,9 mio. EUR);
               
            
                  2.
               
               
                  konstaterer med bekymring, at der i de ex-post-revisioner, der ifølge Revisionsretten blev udført for agenturet af et eksternt revisionsfirma i forbindelse med støttebetalinger, der blev foretaget i tidligere år under det sjette rammeprogram for forskning og udvikling (FU6), ofte blev sat spørgsmålstegn ved støttemodtagernes udgiftserklæringer, og i slutningen af 2011 blev de omstridte beløb anslået til 1,7 mio. EUR eller 5 % af den reviderede støtte;
               
            
                  3.
               
               
                  konstaterer af agenturets svar, at de støtteordninger, der forvaltes af agenturet for det sjette rammeprogram, var blevet overtaget fra agenturets forgænger, fællesforetagendet Galileo, og at Galileo og den europæiske rumorganisation havde fastlagt deres egne regler for det sjette rammeprogram med lettere afvigelser fra Kommissionens regler;
               
            
                  4.
               
               
                  noterer sig, at ex-post revisionskontrollerne under det sjette rammeprogram blev afsluttet i 2012, og at revisorernes endelige resultater viser, at udgifterne til den reviderede stikprøve var angivet alt for højt med 455 836,66 EUR eller 1,4 % af den reviderede støtte; konstaterer af agenturets svar, at det agter at inddrive det meste af de beløb, som efter de eksterne revisorers opfattelse er ukorrekte, forud for aftalen med Kommissionen herom, og opfordrer indtrængende agenturet til at underrette dechargemyndigheden om, hvorvidt det lykkes det at inddrive de anfægtede beløb;
               
            
                  5.
               
               
                  beklager, at agenturet i henhold til Revisionsrettens beretning foretog støtteudbetalinger under det syvende rammeprogram for forskning og udvikling, som beløb sig til 5,8 mio. EUR i 2011, og at agenturet for at verificere de udgifter, som støttemodtagerne havde gjort gældende (private og offentlige forskningsenheder), på trods af gennemførelsen af sandsynligheds-check sædvanligvis ikke krævede underbyggende dokumentation, hvorved risikoen for ikke-støtteberettigede udgifter kunne afbødes;
               
            
                  6.
               
               
                  konstaterer af agenturets svar, at dets analyse af udgifter er baseret på følgende: forslaget til projekt, de resultater, der skal opnås i projektets løbetid (kvartalsrapporter), de endelige resultater og de opståede udgifter, og at forslagene omfatter et detaljeret arbejdsprogram med forskellige aktiviteter, der er nødvendige for at opnå projektets målsætninger; bemærker, at støttemodtagerne har opstillet et projektbudget på grundlag af de ressourcer, som er nødvendige for at gennemføre arbejdsprogrammet, og at forslagene vurderes og støtten ydes af eksperter i Kommissionen; tager til efterretning, at agenturet har til hensigt at iværksætte kontroller, som gør det muligt at foretage en effektiv verifikation af projektudgifterne i fremtiden; opfordrer agenturet til at holde dechargemyndigheden underrettet om de foranstaltninger, der træffes på dette område:
               
            
                  7.
               
               
                  henleder agenturets opmærksomhed på Revisionsrettens resultater, at betalingerne i 2011, der beløb sig til 4,8 mio. EUR (22 % af det beløb, der blev udbetalt i det år), blev foretaget efter de i finansforordningen fastsatte fristers udløb;
               
            
                  8.
               
               
                  bemærker, at agenturet i henhold til dets egne oplysninger behandlede 1 195 anmodninger om betalinger, hvoraf 140 (11,72 %) blev foretaget med en vis forsinkelse, og resultatet af revisorernes undersøgelser i høj grad var præget af visse meget særprægede transaktioner af store beløb, f.eks. overførsel af ubrugte midler til Unionen og yderst komplicerede støttebetalinger, og derudover — som følge af agenturets ringe størrelse — kunne betalinger i ferieperioder let blive forsinket som følge af manglende erstatning for personalet i visse vigtige operationelle og administrative funktioner; konstaterer, at agenturet havde iværksat forbedrede finansielle kredsløb fra april 2012 med henblik på at mindske betalingsforsinkelser til et minimum, og opfordrer agenturet til at underrette dechargemyndigheden, såfremt dette medførte de forventede resultater;
               
            
                  9.
               
               
                  glæder sig over Revisionsrettens bemærkning om, at grunden til dens udtalelse med forbehold om rigtigheden af agenturets årsregnskab for 2010, dvs. den ukorrekte bogføring af materielle anlægsaktiver i forbindelse med Galileo-satellitprogrammet, var blevet fjernet; noterer sig, at Revisionsretten havde modtaget oplysninger om, at disse aktiver nu var underlagt Kommissionens kontrol og ikke længere skulle opføres i agenturets regnskaber; noterer sig, at Revisionsretten derfor mener, at et forbehold som følge heraf ikke længere er nødvendigt;
               
            
         Ansættelse
      
      
                  10.
               
               
                  bemærker, at resultaterne af Revisionsrettens undersøgelser er, at gennemsigtigheden i ansættelsesprocedurerne har været sat på spil, siden de reviderede personaleudvælgelsesprocedurer viste, at der ikke var blevet fastsat det antal point, der giver adgang til skriftlige prøver og samtaler eller til opførelse på listen over egnede ansøgere; mener, at nogle af personalevedtægtens bestemmelser vil kunne udgøre en anseelig administrativ byrde; tilskynder derfor Kommissionen til at tillade en vis grad af forenkling under personalevedtægtens artikel 110, for så vidt angår agenturerne;
               
            
                  11.
               
               
                  konstaterer fra agenturets svar, at det har revideret udvælgelsesproceduren, og siden 2012 fastlægger forhåndsudvælgelsespanelet det påkrævede antal point på tidspunktet for udformningen af et stillingsopslag, og antallet af point offentliggøres i stillingsopslaget; bemærker, at spørgsmålene og de skriftlige prøver forberedes af eksperterne i udvælgelsespanelet sammen med stillingsopslaget, inden udvælgelsespanelets medlemmer får adgang til kandidaternes ansøgninger;
               
            
                  12.
               
               
                  henviser med hensyn til de øvrige bemærkninger, der ledsager dechargeafgørelsen, og som er af horisontal karakter, til sin beslutning af 17. april 2013 (6) om præstation, økonomisk forvaltning og kontrol med agenturer.
               
            
         (1)  EUT C 388 af 15.12.2012, s. 208.
      
         (2)  EFT L 248 af 16.9.2002, s. 1.
      
         (3)  EUT L 298 af 26.10.2012, s. 1.
      
         (4)  EUT L 276 af 20.10.2010, s. 11.
      
         (5)  EFT L 357 af 31.12.2002, s. 72.
      
         (6)  Vedtagne tekster, P7_TA-PROV(2013)0134 (Se side 374 i denne EUT).